pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กพร. เปิดฝึกอบรมขึ้นทะเบียนผู้ควบคุมการใช้วัตถุระเบิดในงานเหมืองแร่ มุ่งผลักดันผู้ประกอบการใช้วัตถุระเบิดภายใต้มาตรฐานความปลอดภัยสากล
วันพฤหัสบดีที่ 15 มิถุนายน 2560
กพร. เปิดฝึกอบรมขึ้นทะเบียนผู้ควบคุมการใช้วัตถุระเบิดในงานเหมืองแร่ มุ่งผลักดันผู้ประกอบการใช้วัตถุระเบิดภายใต้มาตรฐานความปลอดภัยสากล
กรมอุตสาหกรรมพื้นฐานและการเหมืองแร่ เปิดฝึกอบรมหลักสูตร “โครงการขึ้นทะเบียนผู้ควบคุมการใช้วัตถุระเบิดในงานเหมืองแร่” ถ่ายทอดความรู้ด้านการใช้วัตถุระเบิด พร้อมจัดทดสอบความรู้เพื่อขึ้นทะเบียนเป็นผู้ควบคุมการใช้วัตถุระเบิดในงานเหมืองแร่
กรมอุตสาหกรรมพื้นฐานและการเหมืองแร่ เปิดฝึกอบรมหลักสูตร “โครงการขึ้นทะเบียนผู้ควบคุมการใช้วัตถุระเบิดในงานเหมืองแร่” ถ่ายทอดความรู้ด้านการใช้วัตถุระเบิด พร้อมจัดทดสอบความรู้เพื่อขึ้นทะเบียนเป็นผู้ควบคุมการใช้วัตถุระเบิดในงานเหมืองแร่ หวังผลักดันผู้ประกอบการเหมืองแร่ ใช้วัตถุระเบิดตามมาตรฐานความปลอดภัยสากล
นายสมบูรณ์ ยินดียั่งยืน อธิบดีกรมอุตสาหกรรมพื้นฐานและการเหมืองแร่ เปิดเผยว่า ปัจจุบันมีการใช้วัตถุระเบิดในงานวิศวกรรม โดยเฉพาะในงานเหมืองแร่อย่างกว้างขวาง ขณะที่ผู้ประกอบการหรือผู้ใช้วัตถุระเบิดในการระเบิดเหมืองส่วนใหญ่ยังขาดความรู้ความเชี่ยวชาญเกี่ยวกับการใช้วัตถุระเบิด และการเก็บรักษาไม่ถูกต้องตามมาตรฐานความปลอดภัย อาจส่งผลให้เกิดอุบัติเหตุจากการใช้วัตถุระเบิดในงานเหมืองแร่ได้ กรมอุตสาหกรรมพื้นฐานและการเหมืองแร่ ตระหนักถึงความสําคัญดังกล่าว จึงได้เปิดฝึกอบรมหลักสูตร โครงการขึ้นทะเบียนผู้ควบคุมการใช้วัตถุระเบิดในงานเหมืองแร่ ซึ่งเป็นโครงการต่อเนื่องที่ดําเนินการมาตั้งแต่ปี 2549 เพื่อถ่ายทอดความรู้ด้านการใช้วัตถุระเบิดให้กับผู้ประกอบการและบุคลากรในงานเหมืองแร่ ให้มีความรู้ความเข้าใจ และความเชี่ยวชาญเกี่ยวกับการใช้วัตถุระเบิดอย่างถูกต้อง เป็นไปตามมาตรฐานสากลที่นานาประเทศใช้ในการควบคุมความปลอดภัย ด้านการใช้วัตถุระเบิดในงานวิศวกรรม
สําหรับในปีนี้ กรมอุตสาหกรรมพื้นฐานและการเหมืองแร่ ได้ทําการคัดเลือกผู้สมัครที่มีคุณสมบัติครบถ้วนตามที่กําหนด จํานวน 50 คน เข้ารับการฝึกอบรมระหว่างวันที่ 19 - 24 มิถุนายน 2560 ณ โรงแรม เดอะทวิน ทาวเวอร์ กรุงเทพมหานคร ซึ่งผู้เข้ารับการฝึกอบรมจะต้องเรียนรู้ทั้งด้านทฤษฎีและการปฏิบัติงานจริงในภาคสนาม เป็นเวลา ไม่น้อยกว่า 30 ชั่วโมง รวมถึงต้องเข้ารับการทดสอบความรู้ โดยผู้ที่ผ่านการฝึกอบรมและผ่านการทดสอบความรู้ จะได้รับหนังสือรับรองผ่านการฝึกอบรมเป็นผู้ควบคุมการใช้วัตถุระเบิดในงานเหมืองแร่ ซึ่งมีอายุการใช้งาน 5 ปี ทั้งนี้ กรมอุตสาหกรรมพื้นฐานและการเหมืองแร่จะจัดส่งสําเนาทะเบียนประวัติผู้ที่เข้ารับการฝึกอบรมทุกคนให้กับกระทรวงมหาดไทย กระทรวงกลาโหม และสํานักงานตํารวจแห่งชาติ เพื่อเป็นข้อมูลด้านความปลอดภัยต่อไป
รัฐบาลไทย-ข่าวทำเนียบรัฐบาล-โครงการเที่ยวปันสุขเพื่อกระตุ้นการท่องเที่ยวภายในประเทศไทย มีแพคเก็จอะไรบ้าง ??
วันเสาร์ที่ 27 มิถุนายน 2563
โครงการเที่ยวปันสุขเพื่อกระตุ้นการท่องเที่ยวภายในประเทศไทย มีแพคเก็จอะไรบ้าง ??
โครงการเที่ยวปันสุข มีแพคเก็จอะไรบ้าง ??
Q : โครงการเที่ยวปันสุขเพื่อกระตุ้นการท่องเที่ยวภายในประเทศไทย มีแพคเก็จอะไรบ้าง ??
A : - แพ็คเกจ เที่ยวปันสุข เพื่อช่วยเหลือกลุ่มสายการบินต้นทุนต่ําในประเทศ รวมถึงกลุ่มรถเช่า โดยรัฐบาลจะทําการสนับสนุนค่าใช้จ่ายให้ 40% ไม่เกิน 1,000 บาท ต่อ 1 คน
- แพ็คเกจ กําลังใจ เพื่อตอบแทนบุคลากรแนวหน้า ในการรับมือสถานการณ์โควิด-19 ประกอบด้วย อสม. และเจ้าหน้าที่ รพ.สต.รวม 1.2 ล้านคน โดยให้เที่ยวฟรีผ่านบริษัทนําเที่ยว 13,000 ราย 2 วัน 1 คืน ไม่เกิน 2,000 บาท ต่อ 1 คน
- แพ็คเกจ เราไปเที่ยวกัน สําหรับบุคคลทั่วไป โดยรัฐบาลจะช่วยจ่ายค่าโรงแรม 40% ต่อคืน แต่สูงสุดไม่เกิน 3,000 ต่อคืน โดยให้นักท่องเที่ยวที่มีอายุตั้งแต่ 20 ปีขึ้นไป
รัฐบาลไทย-ข่าวทำเนียบรัฐบาล-“ยุติธรรม” ให้ความช่วยเหลือประชาชนด้านคดีความ กฎหมาย และกระบวนการยุติธรรม
วันจันทร์ที่ 27 พฤศจิกายน 2560
“ยุติธรรม” ให้ความช่วยเหลือประชาชนด้านคดีความ กฎหมาย และกระบวนการยุติธรรม
นายวิตถวัลย์ สุนทรขจิต ผู้ตรวจราชการกระทรวงยุติธรรม เป็นประธานการประชุมคณะอนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม ครั้งที่ ๒/๒๕๖๐
ในวันจันทร์ที่ ๒๗ พฤศจิกายน ๒๕๖๐ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘ ศูนย์ราชการเฉลิมพระเกียรติ กรุงเทพฯ
นายวิตถวัลย์ สุนทรขจิต ผู้ตรวจราชการกระทรวงยุติธรรม
เป็นประธานการประชุมคณะอนุกรรมการศึกษาและแก้ไขปัญหาด้านคดีความ กฎหมาย
และกระบวนการยุติธรรม ครั้งที่ ๒/๒๕๖๐
เพื่อติดตามผลการดําเนินการให้ความช่วยเหลือประชาชนด้านคดีความ กฎหมาย และกระบวนการยุติธรรมในกรณีต่างๆ
รวมทั้งพิจารณาให้ความช่วยเหลือภาคประชาชนในกรณีบ้านหัวฝาย ตําบลบ้านตู่ อําเภอเมือง จังหวัดเชียงราย
โดยที่ประชุมมีมติให้ฝ่ายเลขานุการ ดําเนินการรวบรวมข้อมูล ข้อสังเกต เพื่อพิจารณาให้ความช่วยเหลือ
ในส่วนที่เกี่ยวข้องตามขั้นตอนทางกฎหมายต่อไป
โดยมี ผู้แทนหน่วยงานที่เกี่ยวข้องและผู้แทนภาคประชาชน เข้าร่วมประชุม
รัฐบาลไทย-ข่าวทำเนียบรัฐบาล-สธ. ให้รพ.ทุกพื้นที่เสี่ยงน้ำท่วมจากพายุไต้ฝุ่น “มังคุด” เตรียมพร้อมดูแลประชาชน
วันจันทร์ที่ 17 กันยายน 2561
สธ. ให้รพ.ทุกพื้นที่เสี่ยงน้ําท่วมจากพายุไต้ฝุ่น “มังคุด” เตรียมพร้อมดูแลประชาชน
กระทรวงสาธารณสุข ให้โรงพยาบาลทุกแห่งในพื้นที่เสี่ยงเฝ้าระวังน้ําท่วมฉับพลัน จากอิทธิพลพายุไต้ฝุ่น “มังคุด” (MANGKHUT) เตรียมพร้อมให้บริการดูแลประชาชน
กระทรวงสาธารณสุข ให้โรงพยาบาลทุกแห่งในพื้นที่เสี่ยงเฝ้าระวังน้ําท่วมฉับพลัน จากอิทธิพลพายุไต้ฝุ่น “มังคุด” (MANGKHUT) เตรียมพร้อมให้บริการดูแลประชาชน
วันนี้ (17 กันยายน 2561) ที่กระทรวงสาธารณสุข จังหวัดนนทบุรี นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้กําชับให้โรงพยาบาลทุกแห่งในพื้นที่เสี่ยงได้รับผลกระทบจากอิทธิพลของพายุไต้ฝุ่น “มังคุด” (MANGKHUT) เฝ้าระวังเกิดน้ําท่วมฉับพลันในพื้นที่ ระหว่างวันที่ 17-20 กันยายนนี้ ตามประกาศกรมอุตุนิยมวิทยา เตรียมพร้อมดูแลประชาชนตลอด 24 ชั่วโมง พร้อมรับสถานการณ์อุทกภัยตามแผนที่วางไว้ โดยป้องกันอาคารสถานที่และครุภัณฑ์ไม่ให้ได้รับผลกระทบ ขนย้ายยาเวชภัณฑ์เครื่องมือแพทย์ไว้ในที่ปลอดภัย จัดหาพื้นที่ให้บริการสํารอง ในกรณีที่สถานบริการไม่สามารถเปิดให้บริการได้ เตรียมแผนการอพยพและระบบการส่งต่อผู้ป่วย สํารองยา เวชภัณฑ์ อุปกรณ์ทางการแพทย์ จัดหน่วยแพทย์เคลื่อนที่เร็ว ทีมควบคุมโรคและทีมฟื้นฟู พร้อมออกปฏิบัติการดูแลช่วยเหลือประชาชนที่ประสบภัย
นอกจากนี้ ได้ให้สํานักงานสาธารณสุขจังหวัด ส่งเจ้าหน้าที่และอสม.ลงพื้นที่ให้ความรู้ในการป้องกันโรคที่มากับน้ําท่วม เช่น โรคตาแดง โรคน้ํากัดเท้า อันตรายและอุบัติเหตุที่อาจเกิดขึ้นจากการจมน้ํา ไฟดูด ทั้งนี้ ขอให้ติดตามข่าวสารจากทางราชการอย่างใกล้ชิด หากเจ็บป่วยฉุกเฉินโทรขอความช่วยเหลือที่สายด่วน 1669 ฟรีตลอด 24 ชั่วโมง หรือสอบถามเรื่องโรคติดต่อต่าง ๆ ที่สายด่วนกรมควบคุมโรค โทร. 1422
********************************* 17 กันยายน 2561
รัฐบาลไทย-ข่าวทำเนียบรัฐบาล-รองนายกรัฐมนตรีเดินทางเยือนสหรัฐอเมริกา หารือความร่วมมือทางการวิจัยและเปิดงานนักวิชาชีพไทยในอเมริกา
วันพฤหัสบดีที่ 25 มกราคม 2561
รองนายกรัฐมนตรีเดินทางเยือนสหรัฐอเมริกา หารือความร่วมมือทางการวิจัยและเปิดงานนักวิชาชีพไทยในอเมริกา
รองนายกรัฐมนตรีเดินทางเยือนสหรัฐอเมริกา หารือความร่วมมือทางการวิจัยและเปิดงานนักวิชาชีพไทยในอเมริกา
ในระหว่างวันที่ 23 - 28 มกราคม 2561 พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ในฐานะรองนายกรัฐมนตรีที่กํากับดูแลสํานักงานคณะกรรมการวิจัยแห่งชาติ พร้อมด้วยคณะ ได้เดินทางไปยังสหรัฐอเมริกาเพื่อหารือและเยี่ยมชมองค์กรความร่วมมือทางด้านการวิจัย พร้อมทั้งเข้าร่วมงานประจําปีและปาฐกถาพิเศษของสมาคมนักวิชาชีพไทยในต่างประเทศ
สําหรับในการเดินทางไปครั้งนี้เป็นไปตามคําเชิญของหน่วยงานที่เกี่ยวข้อง โดยมีกําหนดการที่สําคัญ คือ
วันที่ 24 มกราคม 2561 หารือและเยี่ยมชมองค์กรความร่วมมือทางการวิจัย วิทยาศาสตร์ และเทคโนโลยี ระหว่างสาธารณรัฐเกาหลีและสหรัฐอเมริกา ที่กรุงวอชิงตัน ดีซี
วันที่ 25 มกราคม 2561 - รับฟังการบรรยายสรุปจาก THEIA GROUP เกี่ยวกับโครงการ Thailand Satellites Data Information Processing Center ณ สถานเอกอัครราชทูตไทย ณ กรุงวอชิงตัน ดีซี โดยหารือและแลกเปลี่ยนข้อมูลกับหน่วยงานด้านพลังงานของสหรัฐอเมริกา ณ United States Department of Energy กรุงวอชิงตัน ดีซี และหารือและเยี่ยมชมสถาบัน National Instisute of Standards and Technology (NIST) กรุงวอชิงตัน ดีซี
วันที่ 26 มกราคม 2561 เป็นประธานในพิธีเปิดการประชุมประจําปีของสมาคมนักวิชาชีพในอเมริกาและแคนาดา และปาฐกถาพิเศษเรื่องนโยบายของรัฐบาลในการขับเคลื่อนและปฏิรูประบบวิจัยและนวัตกรรมแห่งชาติ พร้อมทั้งเข้าร่วมการประชุมในงานดังกล่าว ที่เมืองแทมปา มลรัฐฟลอริดา
*หมายเหตุ วันและเวลาในกําหนดการ คือ วันและเวลาท้องถิ่นของสหรัฐอเมริกา
....................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม ตรวจเยี่ยมและให้กำลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันจันทร์ที่ 7 สิงหาคม 2560
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
ผู้บริหารกระทรวงอุตสาหกรรม ตรวจเยี่ยมและให้กําลังใจเจ้าหน้าที่ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ ณ บริเวณมณฑลพิธีท้องสนามหลวง
วันนี้ (7 สิงหาคม 2560 รัฐบาลโดยสถาบันเครือข่ายของกระทรวงอุตสาหกรรม ประกอบด้วย สถาบันยานยนต์ จํานวน 19 คน สถาบันพลาสติก จํานวน 4 คน สถาบันเพิ่มผลิตแห่งชาติ จํานวน 15 คน สถาบันพัฒนาวิสาหกิจขนาดกลางและขนาดย่อม จํานวน 5 คน สถาบันเหล็กและเหล็กกล้าแห่งประเทศไทย จํานวน 8 คน สถาบันไฟฟ้าและอิเล็กทรอนิกส์ จํานวน 19 คน สถาบันไทย-เยอรมัน จํานวน 21 คน รวม 7 สถาบัน จํานวน 91 คน นําโดยนายทองชัย ชวลิตพิเชฐ ผู้ตรวจราชการกระทรวงอุตสาหกรรม ตรวจเยี่ยมและให้กําลังใจเจ้าหน้าที่ทั้ง 7 สถาบัน ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-การรับสมัครบุคคลเพื่อเข้ารับการพิจารณาคัดเลือกให้เป็นบุคคลที่สมควรได้รับการเสนอชื่อเป็นผู้ว่าการธนาคารแห่งประเทศไทย
วันศุกร์ที่ 22 พฤษภาคม 2563
การรับสมัครบุคคลเพื่อเข้ารับการพิจารณาคัดเลือกให้เป็นบุคคลที่สมควรได้รับการเสนอชื่อเป็นผู้ว่าการธนาคารแห่งประเทศไทย
คณะกรรมการคัดเลือกผู้ว่าการธนาคารแห่งประเทศไทยได้ออกประกาศคณะกรรมการคัดเลือกผู้ว่าการธนาคารแห่งประเทศไทย เรื่อง การรับสมัครบุคคลเพื่อเข้ารับการพิจารณาคัดเลือกให้เป็นบุคคลที่สมควรได้รับการเสนอชื่อเป็นผู้ว่าการธนาคารแห่งประเทศไทย ลงวันที่ 22 พ.ค.2563
นายรังสรรค์ ศรีวรศาสตร์ ประธานกรรมการคัดเลือกผู้ว่าการธนาคารแห่งประเทศไทย เปิดเผยว่า คณะกรรมการคัดเลือกผู้ว่าการธนาคารแห่งประเทศไทยได้ออกประกาศคณะกรรมการคัดเลือกผู้ว่าการธนาคารแห่งประเทศไทย เรื่อง การรับสมัครบุคคลเพื่อเข้ารับการพิจารณาคัดเลือกให้เป็นบุคคลที่สมควรได้รับการเสนอชื่อเป็นผู้ว่าการธนาคารแห่งประเทศไทย ลงวันที่ 22 พฤษภาคม 2563 ซึ่งได้กําหนดคุณสมบัติทั่วไป เช่น มีสัญชาติไทย มีอายุไม่เกิน 60 ปีบริบูรณ์ในวันที่คณะรัฐมนตรีมีมติเสนอชื่อเพื่อทรงแต่งตั้ง สําเร็จการศึกษาไม่ต่ํากว่าปริญญาตรีจากสถาบันการศึกษาที่สํานักงานคณะกรรมการข้าราชการพลเรือน (สํานักงาน ก.พ.) รับรอง เป็นต้น และคุณสมบัติเฉพาะของผู้สมัคร เช่น มีความรู้ความเข้าใจด้านเศรษฐกิจมหภาคของประเทศ และภาวะเศรษฐกิจการเงินของโลกเป็นอย่างดี มีความรู้ความเข้าใจในเรื่องนโยบายการเงิน นโยบายการกํากับดูแลสถาบันการเงิน และนโยบายเกี่ยวกับระบบการชําระเงินเป็นอย่างดี เป็นต้น โดยผู้สนใจสามารถยื่นใบสมัครด้วยตนเองหรือมอบอํานาจให้ผู้อื่นยื่นใบสมัครแทนได้ พร้อมเอกสารหลักฐานประกอบการรับสมัครได้ตั้งแต่วันที่ 26 พฤษภาคม ถึงวันที่ 16 มิถุนายน 2563 ณ สํานักนโยบายระบบการเงินและสถาบันการเงิน ชั้น 2 สํานักงานเศรษฐกิจการคลัง ในวันและเวลาราชการ
ทั้งนี้ สามารถเรียกดูประกาศคณะกรรมการคัดเลือกผู้ว่าการธนาคารแห่งประเทศไทยดังกล่าวได้ที่ เว็บไซต์ http://www.mof.go.th http://www.fpo.go.th หรือ http://www.bot.or.th หรือสอบถามรายละเอียดเพิ่มเติมได้ที่ สํานักนโยบายระบบการเงินและสถาบันการเงิน สํานักงานเศรษฐกิจการคลัง หมายเลขโทรศัพท์
0-2273-9020 ต่อ 3209 หรือ 3238
รัฐบาลไทย-ข่าวทำเนียบรัฐบาล-คณะอนุฯ ขับเคลื่อนโครงการขนาดใหญ่และโครงการสำคัญ มีมติเห็นชอบ  โครงการขนาดใหญ่ด้านน้ำ เพื่อแก้ไขปัญหาอุทกภัยและภัยแล้งอย่างเป็นระบบ
วันศุกร์ที่ 7 ธันวาคม 2561
คณะอนุฯ ขับเคลื่อนโครงการขนาดใหญ่และโครงการสําคัญ มีมติเห็นชอบ  โครงการขนาดใหญ่ด้านน้ํา เพื่อแก้ไขปัญหาอุทกภัยและภัยแล้งอย่างเป็นระบบ
คณะอนุกรรมการขับเคลื่อนโครงการขนาดใหญ่และโครงการสําคัญ มีมติเห็นชอบ 2 โครงการขนาดใหญ่ด้านน้ํา “อุโมงค์ระบายน้ําใต้คลองเปรมฯ และปรับปรุงคลองยม-น่าน สุโขทัย”
วันนี้ (7 ธันวาคม 61) เวลา 09.00 น. ณ ณ ห้องประชุม 108 อรรถไกวัลวที ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุม คณะอนุกรรมการขับเคลื่อนโครงการขนาดใหญ่และโครงการสําคัญ ครั้งที่ 2/2561 ร่วมกับหน่วยงานที่เกี่ยวข้อง สรุปสาระสําคัญดังนี้
ที่ประชุมมีมติเห็นชอบ นําเสนอโครงการเข้าสู่ที่ประชุมคณะกรรมการทรัพยากรน้ําแห่งชาติ (กนช.) ครั้งที่ 4/2561 เพื่อพิจารณาในวันที่ 19 ธันวาคมจํานวน 2 โครงการดังนี้ 1) โครงการอุโมงค์ระบายน้ําใต้คลองเปรมประชากร กรุงเทพมหานคร แผนดําเนินการปีงบประมาณ 2562-2566 เป็นการก่อสร้างอุโมงค์ระบายน้ําเพื่อลดระดับน้ําในคลองสอง คลองบางบัว คลองบางเขน และคลองเปรมประชากร และก่อสร้างอาคารรับน้ํา สถานีสูบน้ํา เพื่อช่วยเพิ่มประสิทธิภาพระบบระบายน้ําในพื้นที่เขตดอนเมือง เขตหลักสี่ เขตบางเขน เขตจตุจักร ครอบคลุมพื้นที่ประมาณ 109 ตารางกิโลเมตร เมื่อโครงการแล้วเสร็จจะช่วยแก้ไขปัญหาน้ําท่วมขังในพื้นที่ให้สอดคล้องกับการเจริญเติบโตของพื้นที่ชุมชนเมืองในกรุงเทพมหานคร ทั้งในสภาพปัจจุบันและอนาคต รวมถึงยังช่วยรับน้ําฝนที่ระบายในพื้นที่กรุงเทพมหานครและพื้นที่จังหวัดข้างเคียง ได้แก่ นนทบุรีและปทุมธานี และสามารถสูบน้ํากลับเพื่อเจือจางน้ําเสียในคลองเปรมประชากรได้อีกด้วย 2) โครงการปรับปรุงคลองยม-น่าน จ.สุโขทัย ดําเนินการปีงบประมาณ พ.ศ.2562-2567 ลักษณะโครงการเป็นการแก้ไขปัญหาเรื่องน้ําท่วมของจังหวัดสุโขทัย และเพิ่มศักยภาพการบริหารจัดการน้ําในแม่น้ํายม ด้วยการระบายน้ําจากแม่น้ํายมบางส่วนไปลงแม่น้ําน่าน และผันน้ําเพื่อตัดยอดน้ําของแม่น้ํายมในพื้นที่ลุ่มน้ํายมตอนกลาง โดยการปรับปรุงประสิทธิภาพคลองหกบาทจากเดิมเพิ่มอีก 1 เท่าตัวเป็น 500 ลูกบาศก์เมตร/วินาที และการปรับปรุงคลองยม - น่าน ให้สามารถระบายน้ําได้ 300 ลูกบาศก์เมตร/วินาที พร้อมด้วยการก่อสร้างและปรับปรุงอาคารประกอบตามแนวคลองส่งน้ํา เมื่อโครงการแล้วเสร็จจะสามารถบรรเทาปัญหาอุทกภัยในตัวเมืองสุโขทัยในฤดูฝน ตลอดจนเก็บกักน้ําในคลองไว้ใช้ประโยชน์บริเวณ 2 ฝั่งคลองตลอดสายในระหว่างฝนทิ้งช่วงฤดูแล้ง ครอบคลุมพื้นที่รับประโยชน์ 7,300 ไร่
ทั้งนี้ เพื่อให้สามารถผลักดันโครงการสําคัญได้อย่างเป็นรูปธรรม จําเป็นต้องมีแหล่งเงินรองรับการขับเคลื่อนให้ครบทุกโครงการ ที่ประชุมได้มอบหมายให้หน่วยงานเจ้าของโครงการเร่งรัดจัดทําแผนการดําเนินการรายโครงการให้ชัดเจน รวมถึงเร่งรัดการเตรียมความพร้อม สํารวจ ออกแบบ เพื่อรองรับการขอรับการจัดสรรงบประมาณจากแหล่งเงินต่างๆ ให้เป็นไปตามเป้าหมายแผนแม่บทการบริหารจัดการทรัพยากรน้ํา 20 ปี
..........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มาตรการควบคุมโรคผู้โดยสารเรือแสนแสบ
วันอาทิตย์ที่ 10 พฤษภาคม 2563
มาตรการควบคุมโรคผู้โดยสารเรือแสนแสบ
วันเสาร์ที่ 9 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กระทรวงคมนาคมเพิ่มมาตรการควบคุมการแพร่ระบาดของโรคโควิด- 19 จากการที่มีผู้โดยสารใช้บริการเรือโดยสารคลองแสนแสบมากขึ้น โดยช่วงเร่งด่วนเพิ่มเที่ยวเรือเต็มพิกัดจากเดิม 40 ลํา เป็น 60 ลํา มีเวลารอคอย 35 นาทีต่อเที่ยว ทําเครื่องหมายจุดยืนบนเรือและบนท่าเรือให้ชัดเจนให้ห่างกันไม่น้อยกว่า 1 เมตร ใช้กล้องวงจรปิดเฝ้าดูระยะห่าง หากหนาแน่นเจ้าหน้าที่จะเข้าไปแก้ไขสถานการณ์ทันที และควบคุมจํานวนผู้โดยสารที่ขึ้นลงเรือไม่ให้เกินจํานวนที่กําหนด ควบคู่ไปกับการตรวจวัดอุณหภูมิร่างกาย การใช้แอลกอฮอล์เจล และตรวจสอบการสวมหน้ากากอนามัยก่อนลงเรือ ทั้งนี้ เพื่อให้ทุกคนเดินทางถึงที่หมายอย่างราบรื่น สะดวกและปลอดภัยตามนโยบายของรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บก.ให้หน่วยงานของรัฐเช่า/จ้างต่อเนื่องด้วยวิธีเฉพาะเจาะจงได้ เพื่อรักษาประสิทธิภาพในการทำงาน
วันอังคารที่ 17 ตุลาคม 2560
บก.ให้หน่วยงานของรัฐเช่า/จ้างต่อเนื่องด้วยวิธีเฉพาะเจาะจงได้ เพื่อรักษาประสิทธิภาพในการทํางาน
คณะกรรมการวินิจฉัยฯ กรมบัญชีกลางยกเว้นการเช่าหรือจ้างต่อเนื่อง ให้มีผลย้อนหลังในวันที่ 1 ต.ค.60 หรือวันที่มีการเช่าหรือจ้างจริง พร้อมให้ใช้การจัดหาวิธีเฉพาะเจาะจงได้กรณีจําเป็นต้องเช่าหรือจ้างเหมาบริการต่อเนื่องจากรายเดิม
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า คณะกรรมการการวินิจฉัยปัญหาการจัดซื้อจัดจ้างและการบริหารพัสดุภาครัฐ ได้อนุมัติให้หน่วยงานของรัฐที่มีความจําเป็นต้องเช่าหรือจ้างต่อเนื่องหลังจากสัญญาเดิมได้สิ้นสุดลงในปีงบประมาณ 2560 และได้ดําเนินการจัดหาจนได้ตัวผู้ให้เช่าหรือผู้รับจ้างไว้ล่วงหน้าแล้วก่อนวันที่ 29 กันยายน 2560 แต่ไม่สามารถลงนามในสัญญาเช่าหรือสัญญาจ้างได้ทันภายในวันที่ 1 ตุลาคม 2560 ที่ผ่านมา เนื่องจากหน่วยงานของรัฐยังไม่ได้รับการจัดสรรเงินงบประมาณประจําปี พ.ศ. 2561 เพื่อให้การปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เป็นไปด้วยความสะดวก รวดเร็ว และคล่องตัว จึงได้ยกเว้นให้หน่วยงานของรัฐที่ลงนามหลังจากต้นปีงบประมาณ พ.ศ. 2561 ในกรณีดังกล่าว ให้มีผลย้อนหลังไปตั้งแต่วันที่ 1 ตุลาคม หรือวันอื่นที่ถือว่าเป็นวันเริ่มต้นปีงบประมาณของหน่วยงานของรัฐ หรือวันที่มีการเช่าหรือการจ้างจริง แล้วแต่กรณี
นอกจากนี้ กรณีที่หน่วยงานของรัฐมีความจําเป็นต้องเช่าหรือจ้างเหมาบริการ จากผู้ให้เช่าหรือจ้างผู้ให้บริการรายเดิมต่อเนื่องในปีงบประมาณ พ.ศ. 2561 ซึ่งเกิดประโยชน์แก่ทางราชการ หัวหน้าหน่วยงานของรัฐสามารถพิจารณาจัดเช่าหรือจัดจ้างโดยวิธีเฉพาะเจาะจงได้ ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 78 (ค) ทั้งนี้ การเช่าหรือการจ้างในครั้งนี้จะต้องมีมูลค่าไม่สูงกว่าที่ได้เคยจัดซื้อจัดจ้างไว้แล้ว
อธิบดีกรมบัญชีกลาง กล่าวทิ้งท้ายว่า แม้ว่าพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และกฎหมายลําดับรองต่างๆ จะเพิ่งมีผลใช้บังคับในช่วงเดือนสิงหาคม 2560 ที่ผ่านมา แต่แนวทางในการปฏิบัติหลายเรื่องยังคงใช้วิธีการทํานองเดียวกับระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม และระเบียบสํานักนายกรัฐมนตรีว่าด้วยการพัสดุด้วยวิธีการทางอิเล็กทรอนิกส์ พ.ศ. 2549 ที่หน่วยงานของรัฐเคยปฏิบัติมาก่อนหน้านี้ ทั้งนี้ กรมบัญชีกลางจะเร่งประชาสัมพันธ์เพื่อทําความเข้าใจกับหน่วยงานทุกภาคส่วน เพื่อให้สามารถปฏิบัติได้อย่างถูกต้องและมีประสิทธิภาพ ประสิทธิผลมากยิ่งขึ้น
รัฐบาลไทย-ข่าวทำเนียบรัฐบาล-ครม. ต่ออายุมาตรการบรรเทาภาระค่าครองชีพผู้ถือบัตรสวัสดิการแห่งรัฐ ถึง ก.ย. 63
วันพฤหัสบดีที่ 3 ตุลาคม 2562
ครม. ต่ออายุมาตรการบรรเทาภาระค่าครองชีพผู้ถือบัตรสวัสดิการแห่งรัฐ ถึง ก.ย. 63
..
#ไทยคู่ฟ้าครม. ต่ออายุมาตรการบรรเทาภาระค่าครองชีพผู้ถือบัตรสวัสดิการแห่งรัฐ ถึง ก.ย. 63
ค่าน้ํา : ใช้ฟรี 100 บ./ครัวเรือน/เดือน (เริ่ม ต.ค. 62 – ก.ย. 63)
ค่าไฟ : ฟรี หากใช้ไม่ถึง 50 หน่วย 3 เดือนติดกัน ถ้าใช้เกิน 50 หน่วย/เดือน ฟรี 230 บ./ครัวเรือน/เดือน (เริ่ม ต.ค. 62 – ก.ย. 63)
คืนภาษี : หากซื้อสินค้าอุปโภคบริโภคผ่านบัตรสวัสดิการฯ จะได้รับเงินภาษี VAT คืน 5% เข้า e-Money ไม่เกิน 500 บ./คน/เดือน (เริ่ม พ.ย. 62 – ก.ย. 63)
สอบถามเพิ่มเติม Call Center บัตรสวัสดิการแห่งรัฐ 02 109 2345
รัฐบาลไทย-ข่าวทำเนียบรัฐบาล-นายกรัฐมนตรี ขอให้บุคลากรทางการแพทย์ฝึกฝนให้มีความชำนาญในวิชาชีพ พร้อมเรียนรู้ปรับปรุงเปลี่ยนแปลงให้สอดคล้องกับการปฏิรูป
วันพฤหัสบดีที่ 15 มิถุนายน 2560
นายกรัฐมนตรี ขอให้บุคลากรทางการแพทย์ฝึกฝนให้มีความชํานาญในวิชาชีพ พร้อมเรียนรู้ปรับปรุงเปลี่ยนแปลงให้สอดคล้องกับการปฏิรูป
มูลนิธิรามาธิบดี เข้าพบนายกรัฐมนตรี เพื่อประชาสัมพันธ์ โครงการ “ให้รัก...ให้ใจ...ให้ไม่สิ้นสุด”
วันนี้ (13 มิถุนายน 2560) เวลา 08.30 น. ณ ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี มูลนิธิรามาธิบดี ในพระราชูปถัมภ์ สมเด็จพระเทพรัตนราชสุดา ฯ สยามบรมราชกุมารี โดยศาสตราจารย์ นายแพทย์ ปิยะมิตร อศรีธรา คณบดีคณะแพทย์ศาสตร์โรงพยาบาลรามาธิบดี และประธานคณะกรรมการบริหารมูลนิธิรามาธิบดีฯ และดารานักแสดง เข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์ โครงการ “ให้รัก...ให้ใจ...ให้ไม่สิ้นสุด” ซึ่งเป็นกิจกรรมระดมทุนในรูปแบบต่าง ๆ เพื่อสมทบโครงการสถาบันการแพทย์จักรีนฤบดินทร์ คณะแพทยศาสตร์ โรงพยาบาลรามาธิบดี ในการจัดซื้ออุปกรณ์ด้านการแพทย์ รวมถึงการสร้างบุคลากรทางการแพทย์ของสถาบันฯ เพื่อเติมเต็มโอกาสและความหวังในการรักษาที่ดียิ่งขึ้นให้กับคนไทย โดยสื่อสารผ่านคาแร็คเตอร์ตัวการ์ตูน “น้องให้ใจ” รวมถึงมีสติ๊กเกอร์ไลน์ ชื่อ Give Heart & Give Love ราคาประมาณ 60 บาท เพื่อให้ทุกคนได้สามารถดาวน์โหลดร่วมสมทบทุนได้
ทั้งนี้ เพื่อเป็นศูนย์ความเป็นเลิศทางการศึกษาและการวิจัย เพื่อผลิตบุคลากรทางการแพทย์ที่มีคุณภาพในทุกระดับ เป็นการเพิ่มศักยภาพในการผลิตบัณฑิตแพทย์ จํานวน 212 คนต่อปี และผลิตพยาบาลได้ 250 คนต่อปี รวมทั้งผลิตแพทย์ผู้เชี่ยวชาญสาขาต่าง ๆ 400 คนต่อปี ซึ่งเป็นพระราชดําริของพระบาทสมเด็จพระปรมินทรมหาภูมิพลอดุลยเดช ที่มีพระราชประสงค์ให้มีสถานพยาบาลหรือโรงพยาบาลรัฐขนาดใหญ่ระดับโรงเรียนแพทย์ที่จังหวัดสมุทรปราการ
โอกาสนี้ นายกรัฐมนตรีได้กล่าวทักทายด้วยอัธยาศัยอันดีพร้อมร่วมถ่ายภาพอย่างเป็นกันเองกับเหล่าดารานักแสดงที่มาร่วมประชาสัมพันธ์โครงการ พร้อมกับกล่าวว่าขอให้คนไทยทุกคน ให้รัก...ให้ใจ...ให้ไม่สิ้นสุด หากทุกคนทําได้ จะเป็นประโยชน์ต่อประเทศชาติและบ้านเมืองเป็นอย่างมาก พร้อมทั้งกล่าวถึงบุคคลากรทางการแพทย์ด้วยว่า นอกจากจะต้องฝึกฝนให้มีความชํานาญในวิชาชีพแล้ว ยังต้องเรียนรู้ และคํานึงถึงสิ่งรอบข้าง เพื่อปรับปรุงและเปลี่ยนแปลงให้สอดคล้องกับการปฏิรูป ตลอดจนแก้ปัญหาเดิมไม่ให้ประเทศเป็นแบบอดีตที่ผ่านมา
จากนั้น นายกรัฐมนตรี และคณะรัฐมนตรี ได้ร่วมสมทบทุนมูลนิธิฯในครั้งนี้ด้วย ทั้งนี้ผู้สนใจสามารถร่วมบริจาคสมทบทุนได้ที่ ธนาคารไทยพานิชย์ บัญชีกระแสรายวัน สาขา รามาธิบดี เลขที่บัญชี 026-3-05216-3 ธนาคารกรุงเทพบัญชีกระแสรายวัน สาขาศูนย์การแพทย์สมเด็จพระเทพรัตน์ (รพ.รามาธิบดี) เลขที่บัญชี 090-3-50015-5 และเข้าชมรายละเอียดเพิ่มเติมได้ที่ www.ramafoundation.or.th หรือ โทร.02-201-1111
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แนวทางปฏิบัติของรถโดยสารสาธารณะ ภายหลังมีมาตรการผ่อนปรน มีอะไรบ้าง ??
วันจันทร์ที่ 11 พฤษภาคม 2563
แนวทางปฏิบัติของรถโดยสารสาธารณะ ภายหลังมีมาตรการผ่อนปรน มีอะไรบ้าง ??
แนวทางปฏิบัติของรถโดยสารสาธารณะ
Q : แนวทางปฏิบัติของรถโดยสารสาธารณะ ภายหลังมีมาตรการผ่อนปรน มีอะไรบ้าง ??
A : 1.คนขับต้องสวมหน้ากากอนามัยตลอดเวลา สังเกตอาการของตนเองหากมีไข้ ไอ หรือจาม ต้องห้ามขับรถโดยเด็ดขาด
2.จัดให้มีเจลแอลกอฮอล์ประจํารถ และจัดที่นั่งหรือเว้นระยะยืนอย่างน้อย 1-2 เมตร เมื่อหยุดพักรถให้ทําความสะอาดและเปิดหน้าต่างระบายอากาศภายในรถ
3.ผู้โดยสารต้องสวมหน้ากากอนามัยตลอดเวลาและรักษาความสะอาดของตนเองอย่างสม่ําเสมอ
รัฐบาลไทย-ข่าวทำเนียบรัฐบาล-กรมศุลกากร ประกาศยกเว้นอากรศุลกากร สำหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา 2019 [กระทรวงการคลัง]
วันพฤหัสบดีที่ 23 เมษายน 2563
กรมศุลกากร ประกาศยกเว้นอากรศุลกากร สําหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา 2019 [กระทรวงการคลัง]
กรมศุลกากร ประกาศยกเว้นอากรศุลกากร
สําหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา 2019
จากสภาวการณ์การระบาดของโรคติดเชื้อไวรัสโคโรนา 2019 ซึ่งเป็นโรคที่ติดต่อง่ายและ
เป็นอันตรายอย่างมากต่อชีวิตผู้ได้รับเชื้อ ประกอบกับในขณะนี้ยังไม่มีวัคซีนป้องกันโรค และไม่มียารักษาโรคโดยตรง
ดังนั้น เพื่อเป็นการป้องกันการแพร่ระบาดของโรคดังกล่าวกระทรวงการคลัง โดยกรมศุลกากรได้ออกประกาศกระทรวงการคลัง เรื่อง การยกเว้นอากรศุลกากรสําหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา 2019 ประกาศ ณ วันที่ 10 เมษายน 2563 ซึ่งมีผลบังคับใช้ตั้งแต่วันที่ 26 มีนาคม 2563 ถึงวันที่ 30 กันยายน 2563 และผู้นําของเข้าต้องปฏิบัติให้เป็นไปตามหลักเกณฑ์และพิธีการตามประกาศกรมศุลกากรที่ 76/2563 เรื่อง หลักเกณฑ์และพิธีการสําหรับการยกเว้นอากรศุลกากรสําหรับของที่นําเข้ามาเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 ประกาศ ณ วันที่ 10 เมษายน 2563 ทั้งนี้ การยกเว้นอากรศุลกากรสําหรับของดังกล่าวเป็นไปตามรายการที่กระทรวงสาธารณสุขประกาศกําหนด ตามประกาศกระทรวงสาธารณสุข เรื่อง รายการยา และรายการอื่น ๆ เพื่อยกเว้นอากรศุลกากรสําหรับของที่นําเข้ามา เพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 พ.ศ. 2563 ประกาศ ณ วันที่ 20 เมษายน 2563
ทั้งนี้ ท่านสามารถสอบถามรายละเอียดเพิ่มเติมได้ที่ส่วนโครงสร้างอากร กองพิกัดอัตราศุลกากร หมายเลขโทรศัพท์ 02-667-6000 หรือ 02-667-7000 ต่อ 206476 หรือสอบถามปัญหาทางศุลกากร สายด่วนกรมศุลกากร 1164 หรือศูนย์บริการศุลกากร (Customs Care Center) โทรศัพท์ 02-667-6000 หรือ
02-667-7000 ต่อ 205844-8 หรือ website: ccc.customs.go.th
...............................................................
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับ เอกอัครราชทูตสหภาพยุโรปประจำประเทศไทย ในโอกาสหารือข้อราชการร่วมกัน
วันศุกร์ที่ 1 มิถุนายน 2561
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับ เอกอัครราชทูตสหภาพยุโรปประจําประเทศไทย ในโอกาสหารือข้อราชการร่วมกัน
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับเอกอัครราชทูตสหภาพยุโรปประจําประเทศไทยในโอกาสหารือข้อราชการร่วมกัน
ในวันศุกร์ที่ ๑ มิถุนายน ๒๕๖๑ เวลา ๑๓.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ให้การต้อนรับ
นายปีร์กะ ตาปีโอละ (H.E. Mr. Pirkka Tapiola) เอกอัครราชทูตสหภาพยุโรปประจําประเทศไทย
พร้อมคณะ
ในโอกาสเข้าเยี่ยมคารวะ เพื่อกระชับความสัมพันธ์อันดีระหว่างกัน
พร้อมทั้งหารือข้อราชการในประเด็นเกี่ยวกับสิทธิมนุษยชนและการส่งเสริมประชาธิปไตยในประเทศไทย